Diari Oficial de la Generalitat Valenciana


Sumari del DOGV 9684, del 15-09-2023 (2023/9339)

Extracte de la Resolució de 26 de juny de 2023, del Rectorat de la Universitat de València, per la qual es convoquen la segona edició d'ajudes econòmiques, a través de la Càtedra DAM de Gestió Integral i Recuperació de Recursos de l'Aigua Residual, per a la realització del treball fi de màster per part de l'estudiantat que curse el màster universitari en Enginyeria Ambiental al curs 2023-2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9684

Data del DOGV
:   15-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9339


Data del document
:   26-06-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública

Extracte de la Resolució de 26 de juny de 2023, del Rectorat de la Universitat de València, per la qual es convoquen la segona edició d'ajudes econòmiques, a través de la Càtedra DAM de Gestió Integral i Recuperació de Recursos de l'Aigua Residual, per a la realització del treball fi de màster per part de l'estudiantat que curse el màster universitari en Enginyeria Ambiental al curs 2023-2024. [2023/9339]  
   
BDNS (identif.): 716072.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/716072)  
  
Primer. Beneficiaris  
Pot participar l'estudiantat matriculat al màster en Enginyeria Ambiental a la Universitat de València o a la Universitat Politècnica de València en el curs 2023-2024 que complisquen, en el moment de la sol·licitud, els següents requisits:   
a) Haver superat els crèdits corresponents al primer curs del màster.  
  
b) Estar matriculat al curs 2023-2024 de la totalitat dels crèdits que li resten per acabar els estudis.  
c) No haver estat beneficiari d'aquesta ajuda en cursos anteriors.  
  
Segon. Objecte  
Constitueix l'objecte d'aquesta convocatòria concedir ajudes econòmiques destinades a facilitar la realització del treball final de màster (TFM) realitzat per estudiants de la titulació de màster en Enginyeria Ambiental de la Universitat de València durant el curs 2023-2024 que presenten la seua candidatura a aquesta convocatòria.  
La finalitat d'aquesta convocatòria és promoure la realització de treballs fi de màster relacionats amb la gestió sostenible i la recuperació de recursos de l'aigua residual donant a conèixer el seu enorme valor econòmic i ambiental.  
  
Tercer. Bases reguladores  
La convocatòria està publicada en l'URL  
 https://go.uv.es/Xh05Nxa   
  
Quarta. Quantia  
El pressupost màxim autoritzat per aquesta convocatòria ascendeix a 1.000 euros i es finança amb càrrec al capítol VII del pressupost de la Càtedra DAM de la Universitat de València per a l'any 2023, orgànica 3749825782, específica 67219961.  
La Càtedra DAM aportarà una ajuda de 500 euros per a la realització de cada un dels següents TFM:   
a. Extracció d'àcids húmics de llots compostats o del digestat d'un procés anaerobi per a l'obtenció d'un producte comercial o precomercial.  
b. Estudi comparatiu de tractaments previs a la digestió anaeròbia per tècniques d'oxidació amb H2O2, cavitació hidrodinàmica i hidròlisi tèrmica.  
  
Cinqué. Termini de presentació de sol·licituds  
El termini de presentació de sol·licituds començarà l'endemà de la publicació de l'extracte d'aquesta convocatòria al Diari Oficial de la Generalitat Valenciana (DOGV) i es tancarà el 31 d'octubre de 2023.  
  
València, 26 de juny de 2023. La rectora, p. d. (DOGV 30.05.2022), la vicerectora d'Innovació i Transferència: Rosa María Donat Beneito.